fi fi tr tr fi en fi fi fi en fi fi fi fi fi fi fi fi fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en en fi fi fi en fi fi fi fi fi fi fi fi fi en fi en fi fi et fi
Peliarvostelut – Koko perhe pelaa
Mitä pelaisin? – Peliarviot ryhmiteltynä
Meillä asuu ihan pian 5-vuotias lautapelaaja ja siksi onkin aika pysähtyä hetkeksi pohtimaan, mitkä meillä ovat olleet 4-vuotiaalle ne mieluisimmat lautapelit. Nelivuotiaamme pelaa pääasiassa kokonaan nimenomaan lasten pelejä, vaikka valikoimaa meillä on toki monenlaista. Ensimmäiset Carcassonne-pelitkin 4-vuotias on kokeillut isompien kanssa, mutta vielä innostus kohdistuu vähän simppelimpiin peleihin. Tähän listalle on poimittu meillä toimivimpia, jotka ovat sekä äidin että nelivuotiaan suosikkeja.
Unstable Unicorns -korttipeli: söpöjen yksisarvisten keräilyä ja tuhoamista
Yksisarviset, nuo suloiset otukset, ovat meillä olleet lapsille mieluisia ja siksi Unstable Unicornsia piti ehdottomasti päästä kokeilemaan. Koska ajattelin peliä nimenomaan 11-vuotiaalle, pikkuisen arvelutti, kun netin kuvassa pelipaketin kyljessä luki +14, enkä muutenkaan ajatellut tätä lukemieni arvioiden pohjalta ihan kilttinä perhepelinä. Pohjoismaiseen pakettiin oli kuitenkin painettu ikäsuositukseksi 8+, joten huoli pois. Ja kyllä tämä mieluinen olikin, se nousi 11-vuotiaan talven 2021 suosikkipelien listan kärkeen.
Perheen koululaisten suosikkilautapelit talvella 2021 – 2022
10- ja 11-vuotiaamme päivittivät taas lempilautapeliensä top-listansa. Tällä kertaa kummallekin mahtui listalle kuusi lautapeliä, koska viisi oli kuulemma mahdoton rajata. Listojen alta löytyy lyhyet kuvaukset ja kommentit peleistä. 11-vuotias halusi tehdä listan, mutta ei kommentoida, joten 10-vuotiaan kommenttien lisäksi haastattelin itseäni. Näppärää.
23 joulukuun, 2021 0
MicroMacro: Rikospaikalla on yhteistyöpeli tai oikeammin pulmakokoelma. Pelaajat ovat etsiviä ja yrittävät ratkaista murhia ja tappoja ympäri kaupunkia. En oikeastaan olettanut etukäteen, että tästä tulisi meillä hitti, mutta niin vain tuli! Toisaalta peli voitti arvostetun Spiel des Jahres 2021-pelipalkinnon eli ei olla ainoita, jotka tästä ovat pitäneet.
21 elokuun, 2021 0
Haban Viikinkien laakso -lautapeli (Tal der Wikinger, 2019) voitti Saksassa arvostetun Kinderspiel des Jahres 2019 eli Vuoden lastenpeli -palkinnon. Sitä edeltävien vuosien voittajat Lohikäärmeen henkäys ja ICECOOL ovat olleet meillä hittejä, joten odotukset myös Vikinkien laakson suhteen olivat korkealla jo ennen kuin laatikkoa avattiin.
23 syyskuun, 2020 0
Tutut junapelit pikaversioina: Colt Super Express ja Ticket to Ride Amsterdam
Asmodee Nordics lähetti meille arvostelukappaleet kahden tutun junapelin uusista suomenkielisistä pikaversiosta: Colt Super Expressistä (2020) ja Ticket to Ride Amsterdamista (2020). Millaisia nämä vartin pikapelit ovat ja miten ne eroavat alkuperäisistä?
1 syyskuun, 2020 0
Testissä Harry Potter -lautapelit
Asuuko teillä Harry Potter -faneja? Meillä asuu enkä itsekään ole aiheelle allerginen. Kirjastosta yhtä näistä peleistä etsiessäni huomasin, että Potter -pelejä on viime aikoina ilmestynyt kuin sieniä sateella tai pitäisikö sanoa pöllöjä Tylypahkassa. Testasimme pääkaupunkiseudun Helmet-kirjastosta löytyvät uudemmat pelit ja kirjasin ylös kokemuksia jokaisesta.
28 elokuun, 2020 0
Stellar: kaksinpeli kauniilla avaruusteemalla
Stellar (2020) on Matt Riddlen ja Ben Pinchbackin kaunis avaruusteemainen peli. Stellar pienessä laatikossaan ei ole kevyimmästä ja helpoimmasta päästä, vaikkei kyseessä mikään raskas peli olekaan. 10-vuotias voitti minut tässä pelissä ensiyrittämällä ja varmisti heti voittonsa jälkeen, että kai olen kirjoittamassa tästä blogiin. No, mikä ettei. Blogi ehtikin elää hetken hiljaiseloa.
18 kesäkuun, 2020 0
Arviossa Smart10 Junior: Tietopeli ala-asteikäisille perheineen
Yritän yleensä vältellä tietopelejä, usein ne vain tekevät oman osaamattomuuden kiusallisen näkyväksi. Lapset kuitenkin tykkäävät tietovisoista, joten telkkarista meillä katsotaan silloin tällöin Mental Samuraita, Haluatko miljonääriksi, The Wall Suomi, Jahti... Siksipä etukäteen arvelin, että meidän isoimmat lapset saattaisivat pitää tietopelistä.
16 huhtikuun, 2020 0
Nova Luna -lautapeli: laattojen asettelua kuunkierron tahtiin
Nova Luna (2019) on Uwe Rosenbergin peliuutuus ja muistuttaa osin Rosenbergin Patchworkia (2014), joka on oikein kelpo kaksinpeli. Rosenberg on pelisuunnittelija, jonka nimen osaan jo tunnistaa – Rosenbergin ja Knizian lisäksi niitä ei paljon muita olekaan. Pikkuhiljaa kuitenkin yhä useampi nimi kutittelee jotakin muistilohkoa, vielä kuitenkaan sen suuremmin jäsentymättä.
19 helmikuun, 2020 3
Luo ilmainen kotisivu tai blogi osoitteessa WordPress.com.
Create your website with WordPress.com
Luo ilmainen kotisivu tai blogi osoitteessa WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.